สื่อสารต่ำสิบลากยาว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 6 ส.ค. 2553
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 6 ส.ค. 2553
โดย...นายกระทิง &amp; หญิงฟลอร์...ดัชนีตลาดหุ้นทำสถิติสูงสุดได้เรื่อยๆ จ่อ 880 จุด หุ้นพลังงานพักตัว ได้หุ้นแบงก์ช่วยทำดัชนีปิด...หุ้นรายตัวรอบนี้มายาวทั้งหุ้นเล็ก 10 ตัว หรือ 3 ตัวสิบ มากันทั่วกระดาน สลับเล่นเป็นรายตัว ฮิตตลอดกาลต้องน้องแจ๊ส–จัสมินฯ (JAS) จากหุ้น 50 สตางค์ วานนี้ทะลุ 1 บาท ไปฉิวๆ ท่ามกลางวอลุมซื้อขายแน่นทะลัก หนุนบริษัททั้งกลุ่มมายกแผง...ตามด้วย ทรู คอร์ปอเรชั่น (TRUE) วิ่งแรลลี จาก 2 บาท ปลายๆ ล่าสุดวานนี้ตีแรงทำบวกเกือบ 1 บาท ไปตามเป้า 6 บาท ภายในสิ้นเดือนนี้ ไม่ยากที่จะเห็น 2 หลัก ...จับตาหุ้นเหล็ก ไทยง้วนเมทัล (TYM) รอบนี้มีดีแน่นอน ดูจากราคาและแรงซื้อ ธรรมดาซะที่ไหน???? หรือเป้าหมายมีไว้พุ่งชน SSI (สหวิริยาสตีล) ...คันทรี่ กรุ๊ป ดีเวลลอปเมนท์ (CGD) หรือ ดราก้อน วัน เก่า หลังจากเปลี่ยนธุรกิจชัดเจน ราคาเดินหน้าไม่หยุดทั้งแม่ลูก (CGD–W 2) ...หุ้นสื่อสารมากันหมดรอบนี้ ยกเว้น TWZ(ทีดับบลิวแซดฯ) มาช้ากว่าเพื่อน แต่ดีกว่าไม่มา “พุทธชาติ รังคสิริ” เปรยๆ ธุรกิจมือถือครึ่งปีหลัง กระเตื้องตามกำลังซื้อและกำลังเห่อ 3จี ...IEC (อินเตอร์แนชั่นเนิลเอนจีเนียริง) ปิดสมุดทะเบียนกำหนดรายชื่อผู้ถือหุ้นที่มีสิทธิซื้อหุ้นเพิ่มทุน ตั้งแต่วันที่ 10 ส.ค.